stanford-oval/wikipedia huggingface dataset:
אבלרדו
קריירת מועדונים > ברצלונה

לקראת עונת 1994/95 הצטרף אבלרדו לברצלונה, אלופת ספרד, אותה אימן יוהאן קרויף. דרכו בקבוצה החלה בזכייה בסופר קאפ הספרדי. בעונתו הראשונה בברצלונה הבקיע אבלרדו 4 שערים ב-30 משחקים, וברצלונה סיימה במקום הרביעי בלבד. בעונה הבאה דעך קמעה מעמדו של אבלרדו והוא חלק את זמן המשחק במרכז ההגנה עם גאורגה פופסקו ומיגל אנחל נדאל. אף על פי כן הצליח אבלרדו לצבור 43 הופעות בכל המסגרות, בהן כבש 3 שערים - אחד בליגה, אחד בגביע המלך ואחד בגביע אופ"א.
קרויף התפטר לקראת סוף עונת 1995/96, ובעונה הבאה אימן את ברצלונה בובי רובסון האנגלי. רובסון העדיף להשתמש בנדאל ובפופסקו באופן עקבי יותר, ובשל כך חלקו של אבלרדו בקבוצה צומצם ל-19 הופעות בליגה. באותה עונה, בה זכתה ברצלונה בגביע המלך ובגביע המחזיקות, הבקיע אבלרדו 3 שערים והורחק בכרטיס אדום פעם אחת, בתבוסה 0–4 לטנריפה ב-1 במרץ 1997. ברצלונה סיימה במקום השני בליגה ואת רובסון החליף לואי ואן חאל ההולנדי. תחילתו של ואן חאל בקבוצה החלה עם זכייה בסופר קאפ האירופי, הודות לניצחון 0–2 על בורוסיה דורטמונד. אבלרדו נכנס בדקה ה-70 במשחק זה. ואן חאל מיעט לשתף את אבלרדו בליגה, בה הופיע 15 פעמים בלבד. בליגת האלופות הבקיע אבלרדו שער עצמי לרשת ברצלונה בניצחונה 2–3 על סקונטו ריגה ב-13 באוגוסט 1997, וב-10 בדצמבר הבקיע שער בכורה בטורניר בתיקו 2-2 עם פ.ס.וו. איינדהובן. ברצלונה סיימה את עונה זו עם זכייה בדאבל: זכייה הן באליפות הליגה והן בגביע. בעונת 1998/99 הפך אבלרדו לבלם הפותח בקבוצה, לצדו של פרנק דה בור. ברצלונה זכתה באליפות שנייה ברציפות, ואבלרדו שותף ב-30 משחקים בליגה, בהם הבקיע שער אחד, בתיקו 1-1 עם אתלטיקו מדריד ב-25 באפריל 1999.
אבלרדו המשיך לשחק באופן עקבי במרכז ההגנה גם בעונת 1999/2000. הוא הבקיע פעמיים בליגת האלופות, לרשתן של א.י.ק סולנה ופורטו, ופעם נוספת במשחק הליגה מול מאלגה ב-25 במרץ 2000, בו עזר לברצלונה לחזור מפיגור 0–1 לניצחון 1–2. ברצלונה סיימה את הליגה במקום השני, ואן חאל פוטר מתפקידו והוחלף על ידי לורנס סרה פרר. אבלרדו סבל ממספר פציעות שהגבילו את השתתפותו במשחקי הקבוצה, שסיימה את הליגה במקום הרביעי בלבד בעונת 2000/01. סרה פרר פוטר במהלך העונה והחליפו קרלס רשאק. בעונה הבאה סבל אבלרדו מפציעה נוספת, והוא שיחק במספר בודד של משחקים לקראת סוף העונה. הוא לקח עם הקבוצה חלק בהדחתה על ידי ריאל מדריד בחצי גמר ליגת האלופות ובהגעתה פעם נוספת למקום הרביעי בליגה.
קריירת מועדונים > אלאבס

בקיץ 2002, בתום 8 שנים במדי ברצלונה, בהן השתתף ב-257 משחקים רשמיים והבקיע 17 שערים, חתם אבלרדו באלאבס על חוזה לשנתיים. אבלרדו השתתף ב-28 משחקי ליגה עם הקבוצה, אך לא הצליח למנוע מקבוצתו את הירידה לליגה השנייה, והוא פרש ממשחק בסוף העונה, בעיקר בשל בעיות בברך שעוד הטרידו אותו מתקופתו בברצלונה.
קריירת נבחרות

אבלרדו ערך את הופעת הבכורה שלו במדי נבחרת ספרד עד גיל 21 כבר ברבע גמר אליפות אירופה בנוער 1990, ב-21 בפברואר 1990, בו הפסידה ספרד 1–3 לאיטליה. אבלרדו השתתף עם נבחרת הנוער במוקדמות לאליפות אירופה הבאה, והוא אף הבקיע שער ב-13 באוקטובר 1990 בהפסד לצ'כיה, אך נבחרתו לא העפילה לטורניר הגמר.
אבלרדו שיחק לראשונה במדי נבחרת ספרד הבוגרת במשחק ידידות מול אורוגוואי ב-4 בספטמבר 1991. אבלרדו המשיך ולקח חלק עם הנבחרת במוקדמות יורו 1992. אבלרדו הבקיע פעמיים בטורניר המוקדמות, בהפסד לצרפת ב-12 באוקטובר 1991 ובניצחון 1–2 על צ'כוסלובקיה ב-13 בנובמבר. הנבחרת לא הצליחה להעפיל לטורניר הגמר.
אבלרדו ייצג את מדינתו באולימפיאדת ברצלונה והיה חלק משמעותי בזכייה במדליית זהב, עם שער בחצי הגמר מול גאנה ואחד נוסף בגמר מול פולין, בו ניצחה ספרד 2–3.
אבלרדו המשיך לקחת חלק במשחקי הנבחרת הבוגרת וסייע לה להעפיל למונדיאל 1994, שם הודחה על ידי איטליה ברבע הגמר. הוא גם שיחק עם הנבחרת ביורו 1996, בו הפסידה לאנגליה בדו-קרב בעיטות עונשין ברבע הגמר. אבלרדו היה שותף להדחתה של ספרד ממונדיאל 1998 כבר בשלב הבתים, אם כי הוא השתתף רק במשחק השני מבין השלושה, בו נפרדה ספרד בתיקו 0-0 עם פרגוואי. אבלרדו לקח חלק גם בהעפלתה של ספרד ליורו 2000, ובמשחק ידידות מול איטליה ב-29 במרץ 2000 הבקיע את השער השני בניצחון ספרד 0–2. בטורניר הגמר שיחק אבלרדו בשני משחקים בשלב הבתים וברבע הגמר בו הפסידה ספרד לצרפת בתוצאה 1–2.
אבלרדו שיחק במספר משחקים במוקדמות מונדיאל 2002, אך פרש מהנבחרת עוד לפני טורניר הגמר, ומשחקו האחרון היה במשחק ידידות עם אנגליה ב-28 בפברואר 2001. בסך הכול ייצג אבלרדו את נבחרת ספרד ב-54 משחקים, בהם הבקיע 3 פעמים.
קריירה כמאמן

לאחר פרישתו ממשחק החל אבלרדו בקריירת אימון. תפקידו הראשון כמאמן היה ב-2008, עם קבוצת המילואים של ספורטינג חיחון, ספורטינג ב', ששיחקה אז בליגה השלישית. בעונתו הראשונה בתפקיד סיימה הקבוצה במקום ה-16, ובעונתו השנייה, כשהקבוצה הייתה במקום לפני האחרון באמצע העונה, פוטר אבלרדו מתפקידו. בעונת 2010/11 אימן את קנדאס, קבוצה קטנה באסטוריאס ששיחקה בליגה הרביעית בספרד, ובעונה שלאחר מכן עבר לאמן את טואייה, גם היא קבוצה קטנה באסטוריאס בליגה הרביעית.
ב-10 בפברואר התמנה לתפקיד עוזר המאמן של אינייקי טחדה בספורטינג חיחון, לאחר עזיבתו של מנולו פרסיאדו. בעונת 2012/13 שב אבלרדו לאמן את קבוצת המילואים של המועדון, ספורטינג ב', והוא הוביל אותה למקום ה-13 בליגה השלישית. בעונת 2013/14 הדריך את ספורטינג ב' עד למקום ה-9, ולקראת סוף העונה, במאי 2014, החליף את חוסה רמון סנדובל כמאמן של הקבוצה הראשונה, לאחר שזה התפטר. בעונתו המלאה הראשונה בקבוצה, עונת 2014/15, הדריך אלברדו את חיחון למקום השני בליגה השנייה, ממנו העפילה חזרה לליגה הראשונה. ב-17 בינואר 2017 התפטר מאימון הקבוצה.
ב-1 בדצמבר מונה למאמנה של דפורטיבו אלאבס, שנמצאה מתחת לקו האדום בליגה הספרדית הראשונה. הוא הוביל אותה להישארות בליגה ולמקום ה-14 בתום העונה. בעונת 2018/2019 פתחה העונה היטב ואף התמודדה על מקום בליגת האלופות, אך נחלשה בהמשך וסיימה במקום ה-11. בעקבות כך, התפטר אבלרדו מתפקידו עם תום העונה.
ב-27 בדצמבר 2019 מונה למאמן אספניול שנמצאת במקום האחרון.
ב-12 בינואר 2021 חזר אבלארדו לאימון דפורטיבו אלאבס.
תארים > כשחקן > ברצלונה

גביע מחזיקות הגביע (1): 1996/97
אליפות ספרד (2): 1997/98, 1998/99
הגביע הספרדי (2): 1996/97, 1997/98
הסופר קאפ הספרדי (2): 1994, 1996
הסופר קאפ האירופי (1): 1997
תארים > כשחקן > נבחרת ספרד

מדליית זהב - אולימפיאדת ברצלונה (1992)
אוסטין קאר

| --- | --- |

קאר בשנת 2018
 לידה:  10 במרץ 1948 (בן 76) וושינגטון די. סי. שבארצות הברית
 עמדה:  קלע
 גובה:  1.93 מטר
 מספר:  34, 22
 מכללה:  אוניברסיטת נוטרדאם
 דראפט:  בחירה ראשונה, 1971 קליבלנד קאבלירס
 קבוצות כשחקן
 1971–1980 1980 1980–1981:  קליבלנד קאבלירס דאלאס מאבריקס וושינגטון בולטס
 הישגים כשחקן
 בחירה למשחק האולסטאר (1974)  חמישיית הרוקיז של העונה (1972) זכייה בגביע האזרחות (1980) מספר 34 הופרש על ידי קליבלנד קאבלירס זכייה בפרס נייסמית' (1971)
אוסטין קאר (באנגלית: Austin Carr; נולד ב-10 במרץ 1948) הוא כדורסלן עבר ששיחק בעמדת הקלע. כיום משמש כפרשן כדורסל.
קריירה

קאר, ששיחק במכללות במדי אוניברסיטת נוטרדאם, מחזיק בשיא נקודות למשחק בטורניר אליפות המכללות בכדורסל: 61 נקודות. השיא נקבע ב-1970, עוד בטרם חוקי הזריקה לשלוש נכנסו לתוקף, ולא נשבר מאז. קאר נחשב לאחד מגדולי שחקני כדורסל המכללות בכל הזמנים ואף נכלל בהיכל התהילה של כדורסל המכללות.
קאר נבחר בבחירה הראשונה בדראפט 1971 על ידי קבוצת קליבלנד קאבלירס שקמה שנה קודם, ואת מרבית הקריירה המקצוענית שלו שיחק קאר בקבוצה. קאר הוביל את הקאבלירס להעפלה ראשונה לפלייאוף בעונת 1975/1976, הישג אותו שחזר עם הקבוצה גם בשתי העונות הבאות. ב-1980 עזב את הקאבלירס, וכמחווה של כבוד לתרומתו הוחלט בקבוצה ששחקנים לא ילבשו את גופייה מספר 34 בה שיחק במרבית תקופתו בקבוצה. במהלך עונת 1980/1981 שיחק קאר בדאלאס מאבריקס ובוושינגטון בולטס, ולאחר מכן פרש מכדורסל. לאורך הקריירה העמיד ממוצעים של 15.4 נקודות, 2.9 ריבאונדים ו-2.8 אסיסטים למשחק.
קאר משמש כיום כפרשן במשחקי הקאבלירס בשידורים המקומיים של הקבוצה בערוץ Fox Sports Ohio. הוא משמש גם כמנהל קשרי קהילה (Director of Community Relations) של הקאבלירס. הוא מכונה "מיסטר קאבליר" (Mr. Cavalier).
אוניברסיטת מלטה

| --- | --- |

מראה בקמפוס
מראה בקמפוס
 אוניברסיטה ציבורית
 מוטו:  Ut Fructificemus Deo (את פרותינו עלינו להציע לאל)
 תקופת הפעילות:  1592–הווה (כ־432 שנים)
 קמפוס:  מסידה, מלטה
 בעלי תפקידים
 סגל:  3,033 
 סטודנטים
 :  11,269 
 מיקום
 מדינה:  מלטה מלטה
 קואורדינטות:  35°54′09″N 14°29′00″E﻿ / ﻿35.9025°N 14.48333333°E﻿ / 35.9025; 14.48333333
 http://www.um.edu.mt
  (למפת מלטה מוגדלת) ולטה ויקטוריה בירקירקארה לואה קומינואוניברסיטת מלטה(למפת מלטה רגילה) ולטה ויקטוריה בירקירקארה לואה קומינואוניברסיטת מלטה he
 
אוניברסיטת מלטה (במלטית: L-Università ta' Malta ; באנגלית University of Malta) היא אוניברסיטה ציבורית השוכנת במלטה, וממומנת בעיקר על ידי המדינה.
היסטוריה

שורשיה של האוניברסיטה בהוראת האפיפיור מ-12 בנובמבר 1592, אשר הקים את ה"קולגיום מליטנסה" (Collegium Melitense). המוסד הופעל על ידי הישועים, אשר היו מוסמכים להעניק תארים בפילוסופיה (Magister Philosophiae) ובתאולוגיה (Doctor Divinitatis). ב-19 באוקטובר 1676, לאחר מגפת הדבר שפקדה את האי ב-1675, הורה הגראנד מאסטר ניקולו קוטונר (Nicolò Cotoner), על תחילת לימודי אנטומיה וכירורגיה בבית החולים "סקרה אינפרמריה" (Sacra Infermeria) שבוולטה (כיום מרכז כנסים הים התיכון), וצעד זה נחשב כראשיתם של לימודי הרפואה במוסד.
הקמתה הרשמית של האוניברסיטה התרחשה באישור האפיפיור ב-22 בנובמבר 1769, לאחר גירוש הישועים ממלטה, ועם היווסדה של "האוניברסיטה הציבורית ללימודים כלליים" (Pubblica Università di Studi Generali). ב-1771 הוקם בית ספר לרפואה (Collegio Medico), ומספר מרצים מאירופה הוזמנו לאי על מנת לסייע בהקמתו של המוסד.
כאשר הצרפתים פלשו למלטה ב-1798, הם סגרו את האוניברסיטה, אך היא נפתחה מחדש עם הכיבוש הבריטי של האי בשנת 1800. הבריטים ערכו באוניברסיטה מספר שינויים כדי להתאימה למקובל במוסדות דומים בממלכה המאוחדת. לאחר מלחמת העולם השנייה האוניברסיטה הורחבה והקמפוס הנוכחי במסידה נחנך. ב-1988, עם קבלת "חוק החינוך", עוצבה דמותו הנוכחית של המוסד.
האוניברסיטה כיום

באוניברסיטה 11 פקולטות:
אמנות (Faculty of Arts; Fakultà tal-Arti).
"סביבה בנויה" (Faculty of the Built Environment; Fakultà tal-Ambjent mibni).
רפואת שיניים (Faculty of Dental Surgery; Fakultà tad-Dentisterija).
כלכלה, ניהול וראיית חשבון (Faculty of Economics, Management & Accountancy; Fakultà tal-Ekonomija, Management u Accountancy).
חינוך (Faculty of Education; Fakultà tal-Edukazzjoni).
הנדסה (Faculty of Engineering; Fakultà tal-Inġinerija).
משפטים (Faculty of Laws; Fakultà tal-Liġi).
רפואה וכירורגיה (Faculty of Medicine & Surgery; Fakultà tal-Mediċina u l-Kirurġija) - לפקולטה זו מסונף בית החולים מאטר דאי השוכן בסמוך ממערב לקמפוס האוניברסיטה.
מדעים (Faculty of Science; Fakultà tax-Xjenza).
תאולוגיה (Faculty of Theology; Fakultà tat-Teoloġija).
מידענות ותקשורת (Faculty of Information & Communication Technology; Fakultà tat-Teknoloġija tal-Informatika u l-Komunikazzjoni).
עוד פועלים במוסד מספר מכונים ומרכזים.
הקמפוס המרכזי נמצא בעיר מסידה שממערב לבירה ולטה, ובאי גוזו שוכן קמפוס נוסף המקיים קורסי ערב והשתלמויות קצרות בתחומי האמנות והמסחר. עוד שוכנים בקמפוס גוזו "המכון למשפט ימי בינלאומי" (International Maritime Law Institute) ו"המרכז המעשי במלטה של המכון האוקיאני הבינלאומי" (International Ocean Institute - Malta Operational Centre). בנוסף פתחה האוניברסיטה קמפוס קטן ברומא שבאיטליה המציע לימודים במספר מצומצם של תחומים.
באוניברסיטת מלטה לומדים כ-10,000 תלמידים, מהם כ-750 זרים, ומדי שנה מוסמכים בה יותר מ-2,500 תלמידים. עוד פועל לצד האוניברסיטה קולג' ובו כ-3,000 תלמידים נוספים.
קשרים בינלאומיים

אוניברסיטת מלטה חברה, בין היתר, ב"התאחדות האוניברסיטאות האירופיות" (European Universities Association), "איגוד אוניברסיטאות חבר העמים הבריטי" (Association of Commonwealth Universities), "קבוצת קומפוסטלה" (Compostela Group of Universities), "התוכנית הבינלאומית לחילופי סטודנטים" (International Student Exchange Programs), "רשת אוטרכט" (Utrecht Network), ו"רשת סנטנדר" (Santander Network); חברה ברשת אוטרכט והיא חתומה על הסכם בולוניה.
אוניברסיטת מסצ'וסטס אמהרסט

| --- | --- |


מבט כללי על האוניברסיטה
 אוניברסיטה
 מוטו:  Ense petit placidam sub libertate quietem   "החרב מחפשת מנוחה שלווה תחת החירות"
 תקופת הפעילות:  1863–הווה (כ־161 שנים)
 בעלי תפקידים
 סגל:  מעל 1,550 (2023)
 סטודנטים
 כלל הסטודנטים:  31,810 (2023)
 סטודנטים לתואר ראשון:  23,936 (2023)
 סטודנטים לתארים מתקדמים:  7,874 (2023)
 שונות
 הון עצמי:  507 מיליון דולרים (2023)
 מיקום
 מיקום:  אמהרסט, מסצ'וסטס
 מדינה:  ארצות הברית ארצות הברית
 קואורדינטות:  42°23′20″N 72°31′40″W﻿ / ﻿42.388888888889°N 72.527777777778°W﻿ / 42.388888888889; -72.527777777778
 www.umass.edu
 he
 
אוניברסיטת מסצ'וסטס אמהרסט (באנגלית: University of Massachusetts Amherst; ידועה בקיצור: UMass Amherst או UMass) היא אוניברסיטה ציבורית השוכנת באמהרסט (אנ') במסצ'וסטס שבארצות הברית, על שטח של כמעט 6,000 דונם בעמק הפיוניר (אנ') שבמערב מסצ'וסטס (אנ'), 144 ק"מ מבוסטון ו־280 ק"מ מניו יורק. האוניברסיטה הוקמה ב־1863 ולומדים בה למעלה מ־31,000 סטודנטים יחד עם מעל ל־1,550 חברי סגל. היא אוניברסיטת ספינת הדגל והקמפוס הגדול ביותר במערכת (אנ') אוניברסיטת מסצ'וסטס, והקמפוס הראשון שהוקם בה. האוניברסיטה חברה בקונסורציום חמשת הקולג'ים (אנ') שבעמק הפיוניר.
האוניברסיטה מציעה 110 תוכניות לתואר ראשון, 80 תוכניות לתואר שני ו־48 תוכניות לדוקטורט.
מבין אלו שקיבלו תואר דוקטור לשם כבוד מן המוסד ניתן למנות את בילי ג'ין קינג, ג'ייק טאפר ושירלי אן ג'קסון.
היסטוריה

האוניברסיטה הוקמה באפריל 1863 והתמקדה בתחילה בלימודי חקלאות. הסטודנטית הראשונה התקבלה בשנת 1875. צמיחה משמעותית התרחשה בתחילת המאה ה־20 ובמסגרתה החלו ללמד במוסד חינוך ואמנויות.
מבנה

באוניברסיטה פועלים 12 בתי ספר וקולג'ים (בסוגריים מצוינת שנת ההקמה):
בית הספר לחקלאות (אנ') ע"ש סטוקברידג' (אנ') (1870)
בית הספר למוסמכים (1896)
הקולג' לחינוך (אנ') (1907)
הקולג' להנדסה (אנ') (1914)
הקולג' למדעי הרוח ולאמנויות (אנ') (1915)
הקולג' למדעי החברה ולהתנהגות (אנ') (1937)
בית הספר לבריאות הציבור ומדעי הבריאות (אנ') (1938)
בית הספר לניהול (אנ') ע"ש איזנברג  (1947)
הקולג' לסיעוד (אנ') ע"ש איליין מאריב (1953)
הקולג' למצטיינים של חבר העמים (1999)
הקולג' למדעי הטבע (אנ') (2009)
הקולג' למידענות ומדעי המחשב (אנ') ע"ש רוברט ודונה מאנינג (2015)
דירוגים בין־לאומיים

דירוג שאנגחאי: מקום 151–200 (2024)
דירוג Times Higher Education: מקום 123 (2024)
דירוג QS לאוניברסיטאות: מקום 245 (2024)
דירוג U.S. News & World Report: מקום 175 (2024)
אזור האגמים

אזור האגמים (באנגלית: Lake District) המוכר גם בתור האגמים (The Lakes) הוא פארק לאומי ואזור בצפון-מערב אנגליה. הפארק הוכרז כאתר מורשת עולמית של אונסק"ו ב-2017.
בהגדרתו הרחבה אזור האגמים נמצא בפינה הצפון-מערבית של אנגליה מתחת לגבול עם סקוטלנד בשטח דמוי בליטה היוצאת מחופה המערבי של אנגליה, בין פתח נהר העדן והעיר קרלייל מצפון ופתח נהר קנט מדרום. הפופולריות של אזור זה עלתה באופן ניכר במהלך המאה ה-19 עם התגברות רוח הטיולים, התנועה הרומנטית וקבוצת "משוררי האגמים" המזוהה עם תנועה זו, שוויליאם וורדסוורת' הוא כנראה החבר הכי מוכר בה.
באופן היסטורי מזוהה אזור האגמים עם המחוזות לנקשייר, וסטמורלנד וקאמברלנד, אך החל מהסידור מחדש של מחוזות בריטניה ב-1996, כל שטחי האזור והפארק נמצאים במחוז קאמבריה האחראי גם על ניהולם.
הפארק הלאומי אזור האגמים

הפארק הוכרז ב-9 במאי 1951 והיה לפארק השני להיווסד בבריטניה (כחודש לאחר ההכרזה על אזור הפסגות). הפארק נוסד על בסיס אזור האגמים וכלל את רוב חלקי אזור זה, מלבד שלושת חצאי האיים מדרום לו ואזור קֶנדַל המזוהה גם הוא עם האזור. הפארק מתפרש על שטח של 2,292 קילומטרים רבועים ונחשב לבעל נפח המבקרים הרב ביותר מבין הפארקים הלאומיים של הממלכה המאוחדת עם 15.8 מיליון מבקרים בשנה ו-23.1 מיליון ביקורים יומיים.
הוא שמר על גבולותיו המקוריים עד שנת 2016 אז הורחב ב-3% לכיוון הפארק הלאומי יורקשייר דיילס כדי לשלב אזורים כמו אדמה בעלת ערך נוף גבוה בעמק לונה.
בדומה לפארקים אחרים בבריטניה, אך בשונה מהנהוג ברוב העולם, רוב שטחי אזור האגמים הם בבעלות פרטית כאשר רק כרבע מהשטח הכולל נמצא בבעלות אגודת השימור הלאומית (National Trust). רוב השמורה מורכבת מאזורים הרריים לצד מספר אגמים, נהרות ואזורים כפריים.
אזור האגמים לא הצליח להתקבל כאתר מורשת עולמית בקטגוריה של אתר טבע, משום הפיתוח והתעשייה האנושיים באזור, אך עם זאת נעשה ניסיון נוסף לקבל את הפארק בקטגוריה של אתר תרבות (Cultural landscape). בשנת 2009 הוצע להגדיל את שטח הפארק לכיוון מזרח וכך להתחבר לפארק הלאומי יורקשייר דיילס, אך הצעה זו כרגע זוכה להתנגדות משלטונות מחוז קאמבריה שיאבדו את השליטה המלאה בשטחי הפארק ובכך גם בניהול האוכלוסייה המתגוררת בהם.
הוא הוגדר כאתר מורשת עולמית של אונסק"ו בשנת 2017.
גאוגרפיה

כאמור הפארק מאופיין בשטחים הרריים וכפריים לרוב. הפסגות הגבוהות ביותר באנגליה נמצאות בפארק, כולל כל הפסגות מעל 3,000 רגל (כ-914.5 מטרים), בהם ההר הגבוה ביותר באנגליה סקאפל פייק (978 מטרים מעל פני הים) ואיל קרג בגובה ל 835 מ'. בנוסף, כולל הפארק את האגם העמוק ביותר באנגליה אגם ווסט ווטר והאגם הארוך ביותר אגם וינדרמייר.
אורז חלוט

| --- | --- |

אורז חלוט
 
 מאכלים
 סוג:  אורז 
 מרכיבים עיקריים:  אורז 
 
אורז חלוט (נקרא גם אורז פלא, אורז קל לבישול אורז חיש, חיש אורז) הוא אורז שעבר חליטה חלקית בקליפתו, ורק לאחר שלב החליטה במים חמים הוא מקולף.
רקע

אורז חלוט הוא אורז לבן שעובר תהליך המשביח את ערכיו התזונתיים ומעביר את הויטמנים מקבוצת B מהקליפה לתוך הגרגר עצמו. שלושת השלבים הבסיסיים של הכנת האורז הזה הם השרייה, אידוי וייבוש. שלבים אלו מקלים על עיבוד האורז ביד, ובמקביל גם משדרגים את הפרופיל התזונתי שלו, משנים את המרקם שלו והופכים אותו לעמיד יותר בפני חדקוניות. אורז שעבר את התהליך הזה נפוץ במקומות רבים בעולם.
שלב החליטה שעובר האורז מסייע בזמינות של חומרי מזון, שונים ובמיוחד ויטמין B1 מהסובין ועד האנדוספרם, ולכן אורז חלוט מבחינה תזונתית דומה יותר לאורז חום בעקבות הצבע של האורז החלוט הנובע ממרכיבי הסובין הללו, אורז חלוט נקרא לפעמים גם סלה זעפרן.
תהליך וכימיה

המרכיבים העמילניים באורז החלוט הופכים לג'לטין לאחר הקירור. באמצעות התהליך הזה מולקולות עמילוז דולפות מתוך רשת גרגירי העמילן ומתפזרות לתוך הנוזל שמחוץ לגרגירים וכשהם סופגים את מלוא כמות הנוזל הם מגיעים לצמיגות מקסימלית. בסופו של דבר גרגירי האורז החלוט צריכים להיות שקופים לחלוטין. הקירור של האורז לאחר החליטה מביא לרטרוגרדציה בעקבותיה מולקולות עמילוז מתחברות מחדש זו לזו ויוצרות מבנה מלוכד. זה מגביר את ההיווצרות של עמילן עמיד שיכול לשמש כפרוביוטיקה. עם זאת, תהליך החליטה גם הופך את הגרעינים לקשים יותר. אורז חלוט לרוב דורש זמן בישול קצר יותר מאורז רגיל והוא דביק פחות.
תהליך וכימיה > שיטות מסורתיות

בשיטות המסורתיות, נהוג היה להשרות גרגירי אורז נקיים במים קרים למשך כ-36–38 שעות כדי להעלות את תכולת הלחות בגרגירי האורז ל-30-35%, ולאחר מכן הוכנס האורז לציוד חליטה עם מים קרים טריים עד שהתחיל להתפצל. לאחר מכן נהגו לייבש את האורז על מחצלות ארוגות, לקרר אותו ולטחון.
תהליך וכימיה > תהליך הוזנלאוב

בעשור השני של המאה ה-20 המדען הגרמני-בריטי אריך גוסטב הוזנלאוב (1888–1964) והמדען והכימאי הבריטי פרנסיס הרון רוג'רס המציאו צורה של חליטה שהביאה לשימור של יותר מרכיבים תזונתיים באורז, שיטה שהפכה לאחר מכן לידועה בשם "תהליך הוזנלאוב". בתהליך זה הדגן המלא היה עובר ייבוש בוואקום, לאחר מכן אידוי, ולאחר מכן שלב נוסף של כל התהליכים האלו. תהליך זה גם הופך את האורז לעמיד יותר בפני חדקוניות ומפחית את זמן הבישול.
תהליך וכימיה > שיטות מודרניות

בשיטות מודרניות יותר נהוג להשרות את האורז במים חמים ולאחר מכן לאדות אותו בתהליך שנמשך כשלוש שעות בניגוד לתהליכים מסורתיים יותר שכללו תהליכי רתיחה של שעות ארוכות (כעשרים שעות). השיטות המודרניות להפקת האורז החלוט גם מעניקות לאורז, שעובר פחות שבירה וריסוק במהלך הטחינה, צבע צהבהב יותר.
וריאציות אחרות להכנה כוללות אידוי בלחץ גבוה ודרכי ייבוש שונות (חום יבש, ואקום וכו').
ערכים תזונתיים

בהשוואה לאורז חום, ישנם ערכי ויטמינים ומינרלים שונים באורז החלוט שהם מופחתים אך בהשוואה לאורז רגיל, אשר בתהליך הפקתו נגרם אובדן של כמעט 65% של ערכים תזונתיים, הערכים התזונתיים של האורז החלוט גבוהים יותר
ראו גם

אורז בר
אורז מלא
הערות שוליים

↑  "Types of rice – Rice Association". www.riceassociation.org.uk. אורכב מ-המקור ב-25 בנובמבר 2020. {{cite web}}:  (עזרה)
↑  אורז חיש, באתר סוגת להכין באהבה
↑  Miah, M. A. Kaddus; Haque, Anwarul; Douglass, M. Paul; Clarke, Brian (2002). "Parboiling of rice. Part II: Effect of hot soaking time on the degree of starch gelatinization". International Journal of Food Science and Technology. 37 (5): 539–545. doi:10.1046/j.1365-2621.2002.00611.x.
↑  Kik, M.C.; Williams, R.R. (ביוני 1945). "The Nutritional Improvement of White Rice". Bulletin of the National Research Council. 112: 61–. {{cite journal}}:  (עזרה)
↑  Pillaiyar, P. (1981). Household parboiling of parboiled rice. Kishan World, 8, 20–21.
↑  Vitamin fortified rice grain using spraying and soaking methods
↑  Hermansson, Anne-Marie; Svegmark, Karin (בנובמבר 1996). "Developments in the understanding of starch functionality". Trends in Food Science & Technology. 7 (11): 345–353. doi:10.1016/S0924-2244(96)10036-4. {{cite journal}}:  (עזרה)
↑  Eliasson, A.-C. (1986). "Viscoelastic behaviour during the gelatinization of starch". Journal of Texture Studies. 17 (3): 253–265. doi:10.1111/j.1745-4603.1986.tb00551.x.
↑  Helbig E, Días AR, Tavares RA, Schirmer MA, Elias MC (ביוני 2008). "Arroz parboilizado efeito na glicemia de ratos Wistar" [The effect of parboiled rice on glycemia in Wistar rats]. Archivos Latinoamericanos de Nutricion (בפורטוגזית). 58 (2): 149–55. PMID 18833992. {{cite journal}}:  (עזרה)
↑  Bal, S.; Ojha, T.P. (1975). "Determination of biological maturity and effect of harvesting and drying conditions on milling quality of paddy". Journal of Agricultural Engineering Research. 20 (4): 353–361. doi:10.1016/0021-8634(75)90072-4.
↑  Espacenet – search results, worldwide.espacenet.com
↑  Ituen, E.U.U.; Ukpakha, A.C. (2011). "Improved method of parboiling paddy for better quality rice" (PDF). World Journal of Applied Science and Technology. 3 (1): 31–40. ISSN 2141-3290. אורכב מ-המקור (PDF) ב-17 ביוני 2020. {{cite journal}}:  (עזרה)
↑  Müller-Fischer, Nadina (2013). "Nutrient-focused Processing of Rice". Agricultural sustainability: progress and prospects in crop research. Academic Press. pp. 197–220. doi:10.1016/B978-0-12-404560-6.00010-1. ISBN 978-0-12-404560-6.
↑  Arendt, Elke K.; Zannini, Emanuele (2013). "Rice processing". Cereal grains for the food and beverage industries. Woodhead Pub. doi:10.1533/9780857098924.114. ISBN 978-0-85709-413-1.
↑  Kyritsi, A.; Tzia, C.; Karathanos, V.T. (בינואר 2011). "Vitamin fortified rice grain using spraying and soaking methods". LWT – Food Science and Technology. 44 (1): 312–320. doi:10.1016/j.lwt.2010.06.001. {{cite journal}}:  (עזרה)
| --- | --- |
בקרת זהויות :  NLI: 987007538881905171  BnF: cb12306136p (data)  LCCN: sh85113884 
אישה מכינה אורז חלוט בניגריה
מנת אורז חלוט, מוכן להגשה
שיטה משופרת לבישול אורז כדי למקסם את הסרת הארסן באורז תוך שמירה על הערכים התזונתיים שבו
אוניברסיטת מערב אונטריו

| --- | --- |

 אוניברסיטת מחקר ציבורית
 מוטו:  Veritas et Utilitas
 תקופת הפעילות:  1878–הווה (כ־146 שנים)
 בעלי תפקידים
 צוות:  2,697
 סגל:  1,435
 סטודנטים
 כלל הסטודנטים:  34,917
 סטודנטים לתואר ראשון:  28,271
 סטודנטים לתואר שני:  4,231
 סטודנטים לתואר שלישי:  2,415
 מיקום
 מיקום:  לונדון, אונטריו, קנדה
 מדינה:  קנדה קנדה
 קואורדינטות:  43°00′35″N 81°16′26″W﻿ / ﻿43.009643504913°N 81.273776516283°W﻿ / 43.009643504913; -81.273776516283
 www.uwo.ca
 he
 
אוניברסיטת מערב אונטריו (באנגלית: University of Western Ontario) היא אוניברסיטה ציבורית, הממוקמת בלונדון שבקנדה, אשר הוקמה בשנת 1878. אוניברסיטה זו היא הגדולה ביותר בפרובינציה ולה מוניטין מחקרי רב. ב-2023, למדו בה כ-34,917 סטודנטים. בוגרי האוניברסיטה הבולטים הם פרדריק בנטינג, ג'ון רובארטס, מרגרט צ'אן ורוברטה בונדר.
האוניברסיטה מורכבת מ-11 פקולטות: אמנויות ומדעי הרוח, מנהל עסקים, חינוך, הנדסה, מדעי הבריאות, לימודי מידע ומדיה, משפטים, רפואה, מוזיקה, מדעים ומדעי החברה. המוסד חבר באיגוד אוניברסיטאות חבר העמים הבריטי ובקבוצת אוניברסיטאות המחקר הקנדי U15.
היסטוריה

אוניברסיטת מערב אונטריו נוסדה בשנת 1878 ושילבה ארבעה בתי ספר שפעלו באזור. המוסד הפך ללא דתי בשנת 1908. האוניברסיטה צמחה משמעותית בעידן שלאחר מלחמת העולם השנייה. בשנת 1947 נפתחה המחלקה ללימודי תואר שני. בשנת 1949 נפתחה המחלקה למנהל עסקים ובשנת 1957 הוקמה המחלקה להנדסה.
דירוגים > דירוג בין-לאומי

דירוג שאנגחאי: מקום 301–400 (2023)
Times Higher Education: מקום 201–250 (2024)
דירוג QS לאוניברסיטאות: מקום 114 (2024)
דירוגים > דירוג אזורי - קנדה

דירוג שאנגחאי: מקום 12–17 (2023)
Times Higher Education: מקום 9–10 (2024)
דירוג QS לאוניברסיטאות: מקום 6 (2024)
אזור האגמים וילנדרה

מראה באגם מונגו
אזור האגמים וילנדרה (אנגלית Willandra Lakes Region) הוא אתר מורשת עולמית המשתרע על שטח של כ-2,400 קמ"ר בדרום-מערב ניו סאות' ויילס שבאוסטרליה. לאזור חשיבות תרבותית וטבעית רבה והוא כולל עדויות חשובות להתיישבות אנושית קדומה וכן את אתר שריפת הגופות העתיק ביותר הידוע לאדם.